b'\n_START_ARTICLE_\nKlaip\xc4\x97dos pedagoginis institutas\n_START_PARAGRAPH_\nKlaip\xc4\x97dos pedagoginis institutas, Respublikos pedagoginis institutas \xe2\x80\x93 nepilna auk\xc5\xa1toji mokykla, 1935\xe2\x80\x931939 m. veikusi Klaip\xc4\x97doje, Mokytoj\xc5\xb3 seminarijos r\xc5\xabmuose, dab. Klaip\xc4\x97dos universiteto Pedagogikos fakulteto pastate.\n_START_SECTION_\nIstorija\n_START_PARAGRAPH_\n\xc4\xaekurtas 1935 m. Reng\xc4\x97 prad\xc5\xbeios mokykl\xc5\xb3 mokytojus. Buvo priimami ne vyresni kaip 30 m., baigusieji gimnazij\xc4\x85, mokytoj\xc5\xb3 seminarij\xc4\x85 arba kit\xc4\x85 atitinkam\xc4\x85 mokykl\xc4\x85. Mokslas truko 4 semestrus (2 metus). Buvo mokoma bendr\xc5\xb3j\xc5\xb3 (gamtos ir humanitarini\xc5\xb3 moksl\xc5\xb3), pedagogini\xc5\xb3 ir speciali\xc5\xb3j\xc5\xb3 dalyk\xc5\xb3, norintieji dirbti Klaip\xc4\x97dos kra\xc5\xa1to mokyklose dar vien\xc4\x85 semestr\xc4\x85 prival\xc4\x97jo studijuoti papildomai vokie\xc4\x8di\xc5\xb3 kalb\xc4\x85, kra\xc5\xa1to istorij\xc4\x85, etnografij\xc4\x85, bendr\xc4\x85j\xc4\x85 psichologij\xc4\x85 ir pedagogik\xc4\x85, teis\xc4\x99. Mokslas buvo nemokamas, dalis student\xc5\xb3 gaudavo stipendijas. _NEWLINE_Prie instituto veik\xc4\x97 biblioteka (10 000 knyg\xc5\xb3), pavyzdin\xc4\x97 mokykla, skirta pedagoginei praktikai atlikti, studen\xc4\x8di\xc5\xb3 bendrabutis Giruliuose. _NEWLINE_1935 m. buvo 140 student\xc5\xb3, 1937\xe2\x80\x931940 m. baig\xc4\x97 443 studentai. _NEWLINE_Vokie\xc4\x8diams u\xc5\xbe\xc4\x97mus Klaip\xc4\x97d\xc4\x85 Klaip\xc4\x97dos pedagoginis institutas 1939 m. kovo 23 d. perkeltas \xc4\xaf Panev\xc4\x97\xc5\xbe\xc4\xaf, 1939 m. lapkri\xc4\x8dio 27 d. \xe2\x80\x93 \xc4\xaf Vilni\xc5\xb3. 1941 m. institutas pertvarkytas \xc4\xaf keturmet\xc4\x99 auk\xc5\xa1t\xc4\x85j\xc4\x85 mokykl\xc4\x85. 1943\xe2\x80\x931944 m. neveik\xc4\x97, 1944 m. atkurtas ir pavadintas Vilniaus pedagoginiu institutu (nuo 1992 m. Vilniaus pedagoginis universitetas). _NEWLINE_Leido \xe2\x80\x9ePedagogin\xc4\xaf metra\xc5\xa1t\xc4\xaf\xe2\x80\x9c (2 t. 1937\xe2\x80\x931939 m.).\n_START_SECTION_\nD\xc4\x97stytojai\n_START_PARAGRAPH_\nInstitute dirbo: J.Alekna, Antanas Bendorius, B.Ju\xc5\xa1kevi\xc4\x8di\xc5\xabt\xc4\x97, (Lap\xc5\xa1ien\xc4\x97),J.Gaubas, J.Budzinskis, A.Kavoli\xc5\xabnas, Albinas Liaugminas, Z. Kuzmickis, Pranas Ma\xc5\xa1iotas, Br.Murinas, St.Naujokaitis, Kl.Ruginis.\n_START_SECTION_\nAukl\xc4\x97tiniai\n_START_PARAGRAPH_\nInstitute studijavo: Napoleonas Bernotas, Adolfas Ramanauskas, Al\xc4\x97 R\xc5\xabta,'